**สิ่งที่ส่งมาด้วย ๒**

**คู่มือการจัดทำเอกสารประกอบการเสนอโครงการ**

**รายละเอียดของรายการเอกสารประกอบการเสนอโครงการ จำนวน 4 รายการ** ดังนี้

**๑. แผนพัฒนาจังหวัดและแผนงานอื่นที่เกี่ยวข้อง** ให้ถ่ายสำเนาหน้าที่ระบุแผนพัฒนาจังหวัด  
ที่สอดคล้องกับโครงการที่เสนอขอรับการสนับสนุนงบประมาณ และแผนจัดการคุณภาพสิ่งแวดล้อม   
(พ.ศ. ๒๕๖๐ - ๒๕๖๔) /แผนแม่บทการบริหารจัดการขยะมูลฝอยของประเทศ (พ.ศ. ๒๕๕๙ – ๒๕๖๔) /แผนพัฒนาท้องถิ่น หรือแผนอื่น ๆ โดยระบุความเชื่อมโยงในแบบข้อเสนอโครงการ

**๒. แบบข้อเสนอโครงการ** ที่ขอรับการสนับสนุนงบประมาณ จะต้องแสดงสาระสำคัญของข้อมูล รายละเอียดปรากฏตามแบบฟอร์ม ประกอบด้วย

หลักการและเหตุผล วัตถุประสงค์ ประโยชน์ที่คาดว่าจะได้รับ ผลผลิต ผลลัพธ์ ตัวชี้วัด ปริมาณงาน ระยะเวลา งบประมาณ หน่วยงานและผู้รับผิดชอบที่ชัดเจน เป็นต้น

**3. สถานะการเงินการคลัง ย้อนหลัง 3 ปี (ปีงบประมาณ พ.ศ. ๒๕61 – ๒๕๖3) ตามเอกสารข้อบัญญัติงบประมาณรายจ่าย ปีงบประมาณ พ.ศ. ๒๕๖3** -ข้อมูลรายได้-รายจ่าย

-เงินสะสมที่องค์กรปกครองส่วนท้องถิ่นสามารถจ่ายได้

**4. เทศบัญญัติ/ข้อบัญญัติเกี่ยวกับการจัดการขยะมูลฝอย** ค่าธรรมเนียมการเก็บขนและกำจัดขยะมูลฝอยและการเสนอขอตั้งงบประมาณค่าใช้จ่ายในการเดินระบบ บำรุงรักษาระบบ และบริหารระบบอย่างมีประสิทธิภาพ และแนวทางในการกำหนดอัตราค่าธรรมเนียมในการเก็บและขนหรือการกำจัดขยะมูลฝอย   
ให้ถ่ายสำเนาเทศบัญญัติ/ข้อบัญญัติที่เกี่ยวข้องกับการจัดการขยะมูลฝอยฉบับปัจจุบัน